Linka 1 (parížske metro)

Linka 1Rok otvorenia1900Posledné rozšírenie1992Vozový parkMP 89Obsluhované stanice  25DĺžkaPriemerná zastávka po  692 metrochVykonaných jázd 165 921 408 (ročne)

Linka  je jedna z liniek Parížskeho metra. Je najstaršia, preto je značená ako jedna z prvých. Vedie pod triedou Champs-Élysées a prepája tak spolu východ a západ mesta, vrátane supermodernej štvrte La Défense. Je označovaná okrovou farbou a ročne prepraví 161,6 miliónov cestujúcich.

 Historický vývoj 

Výstavbou tejto linky na prelome 19. a 20. storočia začala história celého parížskeho metra. Jej prvý úsek viedol medzi stanicami Porte de Vincennes a Porte Maillot. Vzhľadom na veľmi primitívne stavebné technológie (linka  je položená veľmi plytko – iba niekoľko metrov pod povrchom), nebolo možné kopať pod vodou, teda trasa sledovala parížske ulice, navyše sa vo veľkej miere používalo ešte aj drevo. Linka bola postavená ako hĺbená s bočnými nástupišťami.

Na prvom úseku, otvorenom 19. júla 1900, sa tak po dvoch rokoch stavebných prác nachádzalo celkom 8 stanic. Ale plánovaných ich bolo 18, 10 ďalších bolo otvorených až v auguste a septembri toho istého roku. Sprevádzkovanie bolo načasované aby bol celý systém predaný do používania pred veľkou výstavou. Na novú linku boli nasadené drevené vozne podobné električkám poháňané elektrickým prúdom.

K menším predĺženiam a úpravám došlo ešte pred druhou svetovou vojnou, o ďalších niekoľko desiatok rokov neskôr, v roku 1963, bola linka prebudovaná tak, aby bola umožnená prevádzka vozňov metra na pneumatikách. Zároveň boli rozšírené aj stanice, takže mohli byť nasadené dlhšie vlaky. Posledné predĺženie prebehlo v roku 1992 a to západným smerom pod Grande Arche v štvrti La Défense. V budúcnosti sa ráta s modernizáciou a automatizáciou vozňov metra, bude to však veľmi ťažká úloha, vzhľadom na to, že prvá linka v sieti je najvyťaženejšia a že práce budú prebiehať za prevádzky.

 Zoznam staníc 
 Linka 1staniceprestupyLa Défense - Grande ArcheEsplanade de La DéfensePont de NeuillyLes SablonsPorte MaillotArgentineCharles de Gaulle - Étoile  George VFranklin D. RooseveltChamps-Élysées - ClemenceauConcorde TuileriesPalais Royal - Musée du LouvreLouvre - RivoliChâtelet      Hôtel de VilleSaint-PaulBastille Gare de Lyon   15px|VlakReuilly - DiderotNation   Porte de VincennesSaint-MandéBéraultChâteau de Vincennes

 Fotogaléria 

 Iné projekty 

 Externé odkazy 
 Oficiálne stránky dopravcu (po anglicky)
 Článok o ďalšom rozvoji prvej linky (po francúzsky)

Kategória:Parížske metro